לרוב, דמותו של הנביא מוצגת בדמותו של אדם שקט ושליו שאינו בולט בסביבתו אולם הוא בעל חכמת חיים רבה והוא יודע ומבין הכל. הנביא מוכיח בני אדם על טעותם ומזהיר אותם מפני תוצאות מעשיהם אך הם מסרבים להקשיב לדבריו כדי לברוח מהאמת המרה והטארגית המאפיינת את המיתוסים היוונים.
למרות שבדרך כלל הנביא הוא דמות משנית במיתוס, כמעט תמיד הוא מקדם את העלילה בכך שהוא מזהיר דמויות מפני העומד להתרחש ובעקבות כך הן יוצאות לנסות לשנות את גורלן. אלמנט זה חשוב במיוחד במיתוס היווני מכיוון שהנביא הוא נציג האל ובני האדם כפופים לאל וכאשר הנביא מנבא אסון שיוטל מהאלים, בני האדם מנסים לשנות את גורלם ולהתחמק מזעם האל או לחלופין לנסות לשנות את דעתו של האל על ידי פיצוי, לרוב קרבן. הנביא מנבא את גורלם של בני האדם ולבסוף הם פוגשים בגורלם, ללא תלות במה שעשו כדי לשנותו. מוטיב זה מופיע פעמים רבות במיתוסים היווניים כדי לפאר את האלים ולהבהיר לבני האדם כי האלים עומדים מעל הכול ואין לנסות לשנות את תוצאות מעשיהם של האלים.
דוגמה לנביא עיוור מפורסם מאוד הוא טירסיאס שמופיע בסיפורים רבים של המיתולוגיה היוונית. במחזה אנטיגונה מנבא טירסיאס לקיראון, מלך תבי, את אשר צופן לו העתיד והוא זה שמביא לפתירת הטרגדיה שבמחזה, בעקבות נבואתו קריאון מבטל את צו המלך וקובר את פוליניקס. במחזה אנטיגונה אנו רואים דוגמה מושלמת כיצד תורם הנביא העיוור לפתרון הטרגדיה או הסיבוך.
מצלמת רשת
מצלמת רשת (או מצלמת אינטרנט) היא מצלמת זמן אמת, אשר ניתנת לצפייה באמצעות ה-World Wide Web, מסרים מיידיים או תוכנת צפייה ייעודית. באופן כללי, מצלמה דיגיטלית השולחת תמונות לשרת אינטרנט, בין אם ברציפות ובין אם באופן מרווחי.
מצלמת רשת היא גם שמה של סדרת מצלמות וידאו אשר מתחברות ישירות למחשב למטרות שיחות וידאו דרך האינטרנט.
היסטוריה.
מצלמת הרשת הראשונה כוונה אל מכונת הקפה במחלקת מדעי המחשב באוניברסיטת קיימברידג'. המצלמה כוונה אל מכונת הקפה על מנת לחסוך לאנשים העובדים בבניין את האכזבה של להגיע לחדר ולמצוא את מכונת הקפה ריקה. מצלמת רשת זו התחילה את פעילותה המקוונת בנובמבר 1993, וסיימה אותה לאחר שכובתה סופית ב-22 באוגוסט 2001. עדיין ניתן לצפות בתמונה האחרונה שנלכדה על ידי המצלמה באתר הבית של מצלמת הרשת.
מצלמת רשת מפורסמת נוספת היא המצלמה של ג'ני שצילמה את עצמה החל משנת 1996.
שימוש.
בדומה לטכנולוגיות חדשות רבות אחרות, מצלמות הרשת מצאו את דרכן לאימוץ מסחרי מוקדם ולהתקדמות טכנולוגית מסחררת על ידי התעשייה הפורנוגרפית. לתעשיית הפורנוגרפיה נדרשה תמונות "חיות" ועל כן הם פנו למפתח הולנדי אשר הוביל את תחילת השימוש במצלמת רשת בזמן אמת, אשר זמינה גם כיום בצורות שונות.
בתחילה טכנולוגיה זו שימשה ועידות וידאו פרטיות, אך מהר מאוד היא הגיעה לאינטרנט בה משתמשים בכל רחבי העולם השתמשו בטכנולוגיה זו על מנת לצפות במצלמות רשת של משתמשים אחרים. בעוד הצירוף "מצלמת רשת" משמשת, בין השאר, לתיאור טכנולוגיה זו, המילה "רשת" מוחלפת לעיתים בשם הקטגוריה של הווידאו המצולם (כגון "מצלמת פורנו").
תפוצה.
כיום ישנן אלפי מצלמות רשת המספקות תמונות בזמן אמת של בתים, משרדים ומבנים אחרים. כמו כן, ישנן מצלמות המאפשרות צפייה מקיפה בזמן אמת בערים ואזורים כפריים. תמונות המגיעות מלוויינים מגיעות אף הן לאינטרנט. ישנן מצלמות רשת המשמשות לניטור של תנועה בכבישים (עם מצלמת תנועה), מזג אוויר (מצלמת מזג אוויר) ואפילו הרי געש (מצלמת הרי געש).
בעוד שיכולות מצלמת הרשת צורפו לתוכנות המסרים המיידיים כגון Yahoo Messenger, Google Talk, AOL Messenger, MSN Messenger ו-ICQ, כך החלו המשתמשים לקיים שיחות וידאו אחד-לאחד דרך האינטרנט. כיום ישנם מיליוני משתמשים ברחבי העולם המשתמשים בתוכנות אלו למטרה זו.
אבטחה.
בשל החיבור הקבוע של המצלמה לרשת האינטרנט, קיימת סכנה שסוס טרויאני מתוך המחשב יאפשר למשתמשים לא מורשים גישה וצפייה דרך המצלמה. לכן מומחי אבטחה ממליצים, בין השאר, למשתמשים לכסות את מצלמות הרשת שלהם.
בתחילת 2005, פורסם בפורום אינטרנטי, שניתן לנצל את כוחם של מנועי החיפוש על מנת לאתר מאות מצלמות רשת פרטיות ברחבי העולם, שאינן מאובטחות כראוי, וניתן לצפות דרכן ללא סיסמה או זיהוי כתובת IP.
Infected Mushroom
Sesto Sento
Astrix
תעשיות כבדות קווסאקי
תעשיות כבדות קווסאקי בע"מ (ביפנית: 川崎重工業株式会社, Kawasaki Jūkōgyō Kabushiki-kaisha) הוא תאגיד בינלאומי שבסיסו ביפן. הוא נוסד ב-1896 על ידי שוזו קווסאקי.
מוצרי הצריכה המוכרים של התאגיד הם אופנועים, טרקטורונים ואופנועי ים. התאגיד מייצר גם טרקטורים, רכבות, רובוטים תעשייתיים וציוד תעופה וחלל כולל מטוסים צבאיים.
"תעשיות כבדות קווסאקי" בנתה 4 דגמי קרונות: "452-2", 452-3", "452-4", "452-5" מסוג סטאר21 (רכבת שינקנסן נסיונית מסוג 952/953 שפותחה בשנת 1992 על ידי חברת הרכבות המזרחית יפן כדי לבדוק את הטכנולוגיה שתשולב בדור הבא).
Astral Projection
Eskimo
לענה
לַעֲנָה (שם מדעי: "Artemisia"), סוג של צמחים שבו בסביבות 180 מינים.
הלענה נפוצה בקרב המטבח המרוקאי וידועה בטעם העלים המריר שלה. בין השאר היא משמשת להכנת אבסינת, אוזו ויין ורמוט.
הלענה ידועה באבקניה האלרגנים אשר פורחים בסתיו וגורמים לאלרגיות רבות בקרב הרגישים אליה.
בישראל נפוצים 5 מינים:
מינים בולטים נוספים:
אזכור בתנ"ך ובספרות התורנית.
הלענה נזכרת בתנ"ך 8 פעמים, ותמיד כמשל לדבר רע - משל לחטא של עבודה זרה, ניאוף או עיוות הדין; או משל לייסורים של חורבן, עוני וגלות.
הרמב"ם בפרק יד מהלכות מאכלות אסורות, הלכה יא:
Shiva Shidapu
The Metal Opera
The Metal Opera ("אופרת המטאל"), הוא שמם של שני אלבומי קונספט מסוגת מטאל אשר נכתבו על ידי להקת-על Avantasia בראשיתו של טוביאס סאמט, סולנה של להקת הפאואר מטאל הגרמנית Edguy. האלבום הראשון (The Metal Opera) יצא ב-2001, השני (The Metal Opera Part II) ב-2002. ב-2008 יצא אלבום המאחד את שני הראשונים (The Metal Opera: Pt 1 &amp; 2 – Gold Edition) שכלל גם ספר קצר עם עלילת הסיפור המגולם באלבום המוזיקלי. העלילה מספרות את סיפורו הבדיוני של גבריאל, נזיר דומיניקני שחי בתחילת המאה ה-17.
פיתוח.
באביב של שנת 1999, במהלך סיור ההופעות של אדגאי - ת'יאטר אוף סאלביישן (Theatre of Salavation) - טוביאס סאמט החל לכתוב רעיונות לאופרת מטאל – אלבום קונספט ובו יופיעו אמנים אורחים רבים. כשסיור ההופעות נגמר, הוא הוציא את התוכנית לפועל, וגייס אומני מטאל ידועים, ביניהם קאי הנסן, הסולן והגיטריסט של להקת הפאוור הגרמנית גמה ריי. בשנת 2000, ה-EP הראשון שוחרר, 'The Metal Opera'. הפרויקט נשלם בספטמבר 2002 עם היציאה של 'The Metal Opera Pt. II'.
מוזיקה.
האלבום הוא אלבום מטאל, אך בסגנון אופראי – ובו לכל תפקיד בעלילה יש זמר משלו, ובסופו של דבר כל השירים הם אוסף של נקודות בסיפור.
מבחינת הסגנון, המוזיקה היא פאואר מטאל עם סאונד כוחני וקטעים כנסייתיים – בגללם לעיתים מתייחסים לאוואנטסיה כפאוור מטאל סימפוני. בשירים 'Inside' ו-'Quest' יש קטעים שמלווים כמעט ורק בפסנתר. בחלק הראשון יש אפילו שלושה קטעים אינסטרומנטליים.
השיר 'The Seven Angels' הוא יצירה יוצאת דופן באלבום – אורכו 14 דקות והוא כולל מקהלות, סולואי גיטרה, קטעי פסנתר נקיים – ושבעה מאחד־עשר הזמרים שהופיעו באלבום.
עלילה.
גבריאל לאימאן (Laymann), הדמות המרכזית בסיפור, הוא מתלמד במנזר הדומיניקני שבמיינץ, גרמניה. השנה היא 1602, ויחד עם שאר מסדרו, גבריאל לוקח חלק בציד המכשפות. הוא פוגש במפתיע את אחותו החורגת, אנה הלד, בזמן שהיא ממתינה להישפט על היותה 'מכשפה'. מהמפגש, הספקות מתחילים לכרסם בגבריאל. הוא מתגנב לספריית המנזר, ושם קורא ספר אסור. המורה שלו במנזר, ברודר יעקב (Jacob), רואה אותו עם הספר – וגבריאל נזרק אל הצינוק.
בצינוק, גבריאל פוגש איש זקן, לוגאיד ואנדרואי, שמציג את עצמו כדרואיד ('Reach Out for the Lights'), ומספר לגבריאל על מימד אחר – העולם של אוואנטסיה, שנמצא בסכנה גדולה. הוא מציע לגבריאל להציל את אוואנטסיה, ובתמורה הוא – ואנדרואי – יציל את אנה. הם מצליחים לברוח מהצינוק ('Breaking Away'), וואנדוראי לוקח את גבריאל לבור עשוי אבן, שמסתיר שער בין שני הממדים, וגבריאל נשלח לאוואנטסיה.
בינתיים, יוהאן אדאם פון ביקן, הבישוף של מיינץ, ברודר יעקב, ומשגיח האדמות פאלק פון קונברג, נמצאים בדרכם לרומא במטרה לפגוש את האפיפיור קלמנס השמיני (Glory of Rome). איתם הם לקחו את הספר שגבריאל קרא. ספר שמסמכים עתיקים מספרים עליו שהוא החותם השביעי והאחרון, והוא יעזור למחזיקו להגיע לידע וחוכמה אינסופיים – אם רק יביא אותם למגדל שבמרכז אוואנטסיה.
כשגבריאל מגיע לאוואנטסיה ('Avantasia'), הוא מתקבל בידי שני תושבים, האלף אלדריין, והגמד רגרין ('Inside'). הם מספרים לו אודות מלחמה כנגד כוחות הרוע, על תוכניות האפיפיור ועל תוצאותיהן ('Sign of the Cross'). אם האפיפיור ישתמש בחותם – הקשר שבין אוואנטסיה ועולם בני האדם יפרם, והתרחשויות נוראיות יקרו בשני העולמות.
גבריאל מספיק להגיע בדיוק בזמן למגדל. ובזמן שהאפיפיור מדבר עם קול מסתורי שנמצא בתוך המגדל, גבריאל מצליח לגנוב את החותם, ובכאוס שנוצר – להביא אותו בחזרה לעיר האלפית ('The Tower'). סופו של החלק הראשון.